पंचायत समिति की मांग : मलारना डूंगर में बाजार बंद
भास्कर न्यूज | मलारना डूंगर
मलारनाडूंगर को पंचायत समिति का दर्जा देने की मांग बढ़ती जा रही है। तीन दिन पूर्व ग्रामीणों सहित व्यापारियों ने तहसीलदार के नाम मुख्यमंत्री को ज्ञापन सौंपकर बजट सत्र में मलारना डूंगर को पंचायत समिति का दर्जा देने की मांग की थी। साथ ही इस मांग के समर्थन में एक दिन के लिए बाजार बन्द करने की सूचना भी दी। बुधवार को कस्बे के बाजार बन्द रख कर पुनः तहसीलदार द्वारा मुख्यमंत्री के नाम ज्ञापन दिया गया, जिसमे आमजन भी शामिल हुए। जनरल स्टोर, रेडीमेड कॉस्मेटिक संघ के अध्यक्ष राजेश मित्तल ने बताया कि पंचायत समिति की मांग के समर्थन में दुकानें बन्द रखी गई। वहीं अभिभाषक संघ मलारना डूंगर ने भी इस मांग को अपना समर्थन दिया है। एडवोकेट सन्तोष स्वामी ने बताया कि मलारना डूंगर क्षेत्र के लोगों के बेहतर विकास के लिए पंचायत समिति का दर्जा दिया जाए।
मलारना डूंगर. मांगपूरी करने के लिए बंद किया बाजार। बाजार बंद के बाद सूने रहे बाजार।
bho_Deva bho_Deva hin_Deva hin_Deva